L'estructura del Departament d'Empresa i Ocupació està regulada pel Decret 352/2011, de 7 de juny, d'acord amb els àmbits competencials establerts al Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya.
Atesa la necessitat de coordinar les unitats directives i les entitats adscrites al Departament en l'àmbit de l'empresa i de simplificar l'estructura del Servei d'Ocupació de Catalunya, regulada al Decret 160/2006, de 16 de maig.
De conformitat amb l'article 23 de la Llei 13/2008, del 5 de novembre, de la presidència de la Generalitat i del Govern, el títol IV de la Llei 26/2010, del 3 d'agost, de règim jurídic i de procediment de les administracions públiques de Catalunya, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta del titular del Departament d'Empresa i Ocupació, i d'acord amb el Govern,
L'objecte d'aquest decret és la modificació del Decret 352/2011, de 7 de juny, de reestructuració del departament d'Empresa i Ocupació.
Es modifica l'article 1 que queda redactat de la manera següent:
1.1 El Departament d'Empresa i Ocupació, sota la direcció del/de la conseller/a, s'estructura en els òrgans següents:
b) La Secretaria d'Ocupació i Relacions Laborals
c) La Secretaria d'Empresa i Competitivitat
d) La Direcció General de Telecomunicacions i Societat de la Informació
1.2 Resta adscrit al Departament d'Empresa i Ocupació, el Centre de Telecomunicacions i Tecnologies de la Informació (CTiTI),
1.3 Resten adscrits al Departament d'Empresa i Ocupació, mitjançant la Secretaria d'Ocupació i Relacions Laborals,
a) El Servei d'Ocupació de Catalunya (SOC),
1.4 Resten adscrits al Departament d'Empresa i Ocupació, mitjançant la Secretaria d'Empresa i Competitivitat, els organismes següents:
a) L'Agència Catalana del Consum.
b) L'Agència de Suport a l'Empresa Catalana (ACC1Ó).
c) L'Agència Catalana de Turisme.
1.5 El Consell de Treball, Econòmic i Social de Catalunya, es relaciona amb el Govern de la Generalitat mitjançant el Departament d'Empresa i Ocupació.
El Departament instrumentarà aquesta relació a través de la Secretaria General.
1.6 El Consorci de Comerç, Artesania i Moda de Catalunya es relaciona amb el Departament a través de la Secretaria d'Empresa i Competitivitat.
1.7 El Consorci per a la Formació Contínua de Catalunya es relaciona amb el Departament a través de la Secretaria d'Ocupació i Relacions Laborals."
Es modifica l'article 8, que queda redactat de la manera següent:
"8.1 La persona titular de la Secretaria General exerceix les funcions que li atribueix la Llei 13/1989, de 14 de desembre, d'organització, procediment i regim jurídic de l'Administració de la Generalitat de Catalunya i les altres funcions que li assigni la normativa vigent.
Així mateix té encomanada la tutela de l'activitat de les cambres oficials de comerç, indústria i navegació de Catalunya, segons la normativa vigent.
8.2 Per a l'exercici de les seves funcions, la Secretaria General s'estructura en els òrgans següents:
b) L'Assessoria Jurídica, en els termes que preveu el Decret 57/2002, de 19 de febrer.
d) L'Oficina de Gestió Empresarial.
f) L'Àrea de les Cambres Oficials de Comerç, Industria i Navegació de Catalunya."
"88.3 S'adscriu a la Direcció General d'Economia Social i Cooperativa i Treball Autònom, configurat com a àrea funcional, l'òrgan tècnic administratiu de la Comissió Interdepartamental de la Renda Mínima d'Inserció, que preveuen la llei 10/1997, de 3 de juliol, i el Decret 384/2011, de 30 d'agost."
Es modifica el Capítol 5, que passarà a estar integrat per un nou article 121bis, i els articles 122 a 182 del Decret 352/2011, de 7 de juny:
121 bis 1 La Secretaria d'Empresa i Competitivitat té les funcions següents:
a) Coordinar les unitats directives adscrites a la Secretaria d'Empresa i Competitivitat, regulades en aquest capítol.
b) Planificar les polítiques en les matèries gestionades per les unitats directives que en depenen i fer el seguiment de l'execució de les línies d'actuació en aquestes matèries.
c) Impulsar i promoure iniciatives en l'àmbit de l'empresa que siguin d'interès per a la competitivitat de l'economia catalana.
d) Vetllar per la coordinació entre els organismes adscrits i vinculats al Departament previstos a l'article 1 d'aquest Decret i les unitats directives depenents d'aquesta Secretaria.
e) Resoldre els recursos contra els actes i les resolucions dels òrgans jeràrquicament inferiors.
f) Altres funcions que li assigni la normativa vigent i que les persones titulars del Departament o de la Secretaria General li puguin delegar.
121 bis 2 Secretaria d'Empresa i Competitivitat s'estructura en els òrgans següents:
a) La Direcció General d'Indústria.
b) La Direcció General de Comerç.
c) La Direcció General de Turisme.
d) La Direcció General d'Energia, Mines i Seguretat Industrial."
6.1 Es crea el Capítol 9, amb el títol:
"Direcció General de Telecomunicacions i Societat de la Informació"
6.2 El Capítol 9 queda integrat pels articles 183 a 186 amb el redactat actual dels articles 28 a 31 del Decret 352/2011, de 7 de juny, que queden sense contingut.
183.3 Per elaborar i executar propostes estratègiques relatives a les matèries que li són pròpies, la Direcció General de Telecomunicacions i Societat de la Informació compta amb el Centre de Telecomunicacions i Tecnologies de la Informació.
Es modifica l'apartat 1 de l'article 2 del Decret 160/2006, de 16 de maig, de reestructuració del Servei d'Ocupació de Catalunya, que queda redactat de la manera següent:
"2.1 La Direcció és un òrgan amb rang orgànic de direcció general".
Es suprimeixen la Direcció de Programes i la Direcció de la Xarxa Ocupacional dependents de la Direcció del Servei d'Ocupació de Catalunya del Decret 160/2006, de 16 de maig, de reestructuració del Servei d'Ocupació de Catalunya.
Es manté l'estructura orgànica dependent de les direccions del Servei d'Ocupació que es suprimeixen, que continuaran exercint les funcions respectives.
Els titulars de les direccions suprimides del Servei d'Ocupació de Catalunya poden continuar exercint les funcions corresponents, fins l'aprovació d'una nova normativa que reguli la seva estructura.
Queda derogat l'article 9.3 del Decret 352/2011, de 7 de juny, de reestructuració del Departament d'Empresa i Ocupació
El Departament d'Empresa i Ocupació, en el termini de sis mesos des de l'entrada en vigor d'aquest Decret, presentarà al Govern un projecte de Decret de Reestructuració del Servei d'Ocupació de Catalunya.
Aquest Decret entra en vigor l'endemà de la seva publicació en el DOGC.